Novot. Selliseid ettepanekuid tahakski kogu aeg kuulda. Ausalt! Suhtumine on hoopis teine ja asjad saab kenasti läbi arutatud. Seni ongi probleem olnud pigem selles, et kriitika on olnud ründava alatooniga. Kui kõik pidevalt nii kirjutaks nagu siin viimased postitused on, jääks  ka palju jama ja õigustusi olemata.     Nüüd.       Seda tegelikult päris nii võtta ei saa. Olen nõus, et nii mõnigi vana olija on siin vahel oma "üleolekut" demonstreerinud, ent kui ta on ikkagi aktiivne kaasarääkija mujalgi, siis ei pea talle koheselt bänni panema. Muidugi kui korduvad hoiatused ei mõju, siis kindlasti.    Täpselt sama kehtib ka uute kasutajate puhul. Nagu ma ennist kirjutasin: kui 80-90% postitustest koosneb kuskil virisemises, hakkad kahtlustama, millised on tema tegelikud motiivid. Kui tal on ülekaalus  normaalsed (st tavateemades olevad) postitused, ei sa ka nii karmilt käituda. See on täiesti inimlik ja ka päris elus on ju nii, et see, kes on muidu tubli, kuid teeb ühe-kaks viga, ei saa nii karmi karistust kui see, kes pidevalt looderdab.    Seda sätet oleks reeglitesse raske kirjutada, ent kui sa vaatad enda seisukohalt, siis mõistaksid ju, et (postituste) kvaliteet on tähtsam kui suvaline loba.        1. Enamasti on seda tehtud, ent (nagu ma taas ülal kirjutasin) probleem on üldjuhul selles, kuidas mõtteid  esitatakse. Kas või see sinu post, mida siin tsiteerin, on ju kordi parem kui lihtsalt kirjutada "te olete pasad, te ei oska midagi". Eks?    2. Üldiselt personal ei läbustagi, st vaidlusse astuvad enamasti ikka teised. On ka erandeid ja nii mõnigi, k.a mina, ei suuda vahel emotsioone kontrollida. Kuid mitte kunagi ei ole ükski (praegune) personaliliige põhjustanud käitumist, mille alusel ta bännitaks.    Kui pead eeskuju all silmas seda, mis üldse kasutajate korrale kutsumist puudutab, siis -  nagu sa nägid - põhjustab see omajagu paksu pahandust. Kui on paar kasutajat, kes nõuavad kolmanda bännimist ja ta lõpuks (ikkagi põhjusega) pagendatakse, leidub alati neid, kellele antud otsus ei meeldi.    3. Sellega ma üldiselt nõustun. Seda on tehtud ja tehakse ilmselt veelgi.       Häbimärgistamine on kahtlase väärtusega asi. Me pole siin moraalijüngrid, kes otsustavad, kes on hea ja kes on paha. Otsusel lähtutakse siiski kasutajast, kes tegutseb virtuaalruumis. Kui ta pole otsest kuritegu toime pannud, ei saa seda häbimärki ka külge panna.    Võib-olla peaks panema kuskile mingi märkme või tegema kasutajatele teema nende kohta, kes on bännitud või hoiatuse  saanud ning mis alustel. Sedagi lakooniliselt, sest ma jätkuvalt ei poolda seda, et kõik kasutajad (peale bännitu enda) teaksid täpseid põhjuseid. Vahel on põhjus seotud vaimse tervisega, vahel ähvardustega jne. Kui kasutaja annaks nõusoleku, oleks teine lugu.    *    Mida ma veel tahaks märkida, on see, et kui teil on tõesti mõne kasutaja/moderaatori/foorumi tööga probleem, ärge peljake otse moderaatorile kirjutada. On teatud kasutajaid, keda sütitavad teemad, kus saab taas kedagi  solvata ning siis vallandub Pandora laegas. Kui tahate kõigile korraga midagi öelda, on muidugi teine asi, kuid vahel saab probleeme/segadusi ära hoida kas või kellelegi meist kirjutades. Kõik meist on inimesed ja keegi ei hammusta, hoolimata sellest et siin seda pakutud.